**Beszámoló**

**Kup Község Német Nemzetiségi Önkormányzatának 2014-19 közötti tevékenységéről**

**2014. év / októbertől/:**

* Márton- és Nemzetiségi napunkat a Nagyteveli Sonnenschein Verein , Pápakovácsi Német Nemzetiségi Önkormányzat a Vadrózsa Német Nemzetiségi Óvoda és a Kupi Roma Nemzetiségi Önkormányzat részvételével sikeresen megtartottuk.
* Támogattuk a Vadrózsa Német Nemzetiségi Óvoda karácsonyi játékvásárlását 20.000 ,-ft-tal.
* Karácsonyra német nyelvű üdvözlőlapot és szaloncukrot ajándékoztunk a falu családjainak.

**2015. év:**

* Jól láthatósági mellényeket adományoztunk Kup Község Polgárőri Egyesületének.
* Földgömböt és tanulói mikroszkópot vásároltunk a Pápakovácsi Kastély Német Nemzetiségi Nyelvoktató Általános Iskolának. (Ide járnak a kupi gyerekek is!)
* Sikeresen megrendeztük Szt. Márton nappal összekötött Német Nemzetiségi Napunkat.
* Német nyelvű üdvözlőlapot és szaloncukrot ajándékoztunk a falu családjainak.
* A Pápakovácsi Német Nemzetiségi Önkormányzattal közösen év végi német nemzetiségi bált tartottunk.

**2016.év :**

* Légvárat és fajátékokat béreltünk a Vadrózsa Német Nemzetiségi Óvoda gyermeknapjára.
* Pályázati támogatással Német Nemzetiségi Tábort tartottunk a Kastély Német Nemzetiségi Nyelvoktató Általános Iskolával Pápakovácsiban
* Német Nemzetiségi kirándulást szerveztünk a Pápakovácsi NNÖ-vel közösen Sopronba és Fertődre.
* Sikeres Német Nemzetiségi Napot tartottunk szt. Márton nappal együtt.
* A Német hagyományok felelevenítésével kézműves foglalkozást szerveztünk. Adventi koszorúk készítésével.
* Pápakovácsi Német Nemzetiségi Önkormányzatával közösen Német Nemzetiségi Bált tartottunk az év végén.

**2017. év:**

* Budapestre utazunk a Német Nemzetiségi Gálára.
* EPSON nyomtatót és 2 garnitúra sörpadot vásároltunk a német nemzetiségi rendezvényekhez.
* Pilisszentivánra és Gödöllőre szerveztünk kirándulást.
* Hárskút Német Nemzetiségi Önkormányzatával közösen részt vettünk az „Őseink útján „ című 4 napos Németországi rokonlátogatáson és kiránduláson.
* Ismét megünnepeltük Szt. Márton napját.
* Első alkalommal Német nyelvű színes naptárral és szaloncukorral ajándékoztuk meg a családjainkat.
* Támogattuk a Pápakovácsi NNÖ és Önkormányzat karácsonyi koncertjét.
* Támogattuk a Vadrózsa Német Nemzetiségi Óvoda Karácsonyi rendezvényét.

**2018. év**:

* Húsvétkor „Osterhase” kézműves foglalkozást tartottunk a falu gyermekeinek.
* Támogatást nyújtottunk a Vadrózsa német Nemzetiségi Óvoda színházlátogatásához.
* Hollólőre és Gödöllőre szerveztünk Német Nemzetiségi kirándulást.
* Kup r. katolikus templomában gyászmisét és megemlékezést tartottunk elhunyt NNÖ országos elnök Otto Heinek és Szabadi Sándor Pápakovácsi NNÖ elnökök tiszteletére.
* Szerény keretek közt az óvodában rendeztük meg a Szt. Márton napot.
* Ismét támogattuk a Pápakovácsi Karácsonyi Koncertet.
* Támogattuk a Vadrózsa Német Nemzetiségi Óvoda karácsonyi játékvásárlását.

**2019.év:**

* Részt vettünk a Budapesti Német Nemzetiségi Gálán.
* Támogattuk a Vadrózsa Német Nemzetiségi Óvoda húsvétját és kirándulását.
* Kirándulást szerveztünk Magyarpolányba. Az ottani németek bemutatták a falu német nevezetességeit, végül megtekintettük a község népe által bemutatott híres Magyarpolányi Passiót.

Kup, 2019.szeptember 16. Varga Éva Teréz

NNÖ elnök